Diari Oficial de la Generalitat Valenciana


Sumari del DOGV 5768, del 22-05-2008 (2008/6198)

RESOLUCIÓ de 15 de maig de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Generalitat i l'Ajuntament de Villena per a la rehabilitació de la plaça de bous de la dita població.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5768

Data del DOGV
:   22-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6198


Data del document
:   15-05-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Villena
    * equipament sociocultural
    * cooperació administrativa
    * administració local

RESOLUCIÓ de 15 de maig de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Generalitat i l'Ajuntament de Villena per a la rehabilitació de la plaça de bous de la dita població. [2008/6198]  
La Generalitat i l'Ajuntament de Villena han subscrit, després de la tramitació prèvia reglamentària, el 26 de juliol de 2007, el conveni marc de col·laboració per a la rehabilitació de la plaça de bous de la dita població  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni marc, que ha quedat inscrit en el Registre de Convenis de la Generalitat amb el número 0595/2008, i que figura com a annex d'esta resolució.  
Valencia, 15 de maig de 2008.- El director general de Relacions amb Les Corts i Secretariat del Consell: Ángel Mompó Romero.  
Conveni marc de col·laboració entre la Generalitat Valenciana i l'Ajuntament de Villena per a la rehabilitació de la plaça de bous de la dita població  
València, 26 de juliol de 2007  
Reunits  
D'una part Gerardo Camps Devesa, vicepresident segon del Consell i conseller d'Economia, Hisenda i Ocupació de la Generalitat.  
D'una altra Celia Lledó Rico, alcaldessa-presidenta de l'Ajuntament de Villena.  
Manifesten  
I. La plaça de bous de Villena és un monument de principis del segle XX construït per subscripció popular, mitjançant acord adoptat en Assemblea Ciutadana, realitzada el 20 d'agost de 1922, que porta a la constitució d'una societat anònima de la qual s'emeten accions subscrites per totes les famílies de la població, passant a ser propietat de l'Ajuntament de Villena en 1988.  
II. La singularitat del monument en què es conjuguen diversos estils arquitectònics, unit a la forma peculiar en què es va dur a terme el finançament de la seua construcció, ha suposat la seua integració en el patrimoni sentimental dels ciutadans de Villena.  
III. Que la Generalitat, tenint en compte l'immoble de què es tracta, el seu valor històric i sentimental, i dins de la seua labor de protecció del patrimoni cultural de la Comunitat Valenciana, manifesta la seua voluntat de contribuir a la seua rehabilitació.  
Amb esta finalitat les Institucions ací representades formalitzen el present conveni marc d'acord amb les següents   
Clàusules  
Primera. Objecte del conveni marc  
L'objecte del present conveni marc és establir i regular la col·laboració entre la Generalitat i l'Ajuntament de Vilana per al finançament de les obres de rehabilitació de la plaça de bous de la dita població.  
Segona. Obligacions de les parts  
La Generalitat establirà per mitjà de les línies nominatives corresponents i d'acord amb les seues disponibilitats pressupostàries, la quantitat a aportar per al finançament referit.  
La concreció de les quantitats a aportar, així com les altres circumstàncies de la col·laboració entre les parts es formalitzaran a través d'un conveni específic.  
L'Ajuntament de Villena es compromet a invertir el finançament aportat per la Generalitat en la rehabilitació de l'immoble.  
Tercera. Comissió Mixta.  
Es constituïx una comissió mixta per a la gestió i seguiment del present conveni marc i dels convenis específics que se subscriguen a l'empara d'este.  
Les funcions de la Comissió Mixta consistiran en el seguiment i control del compliment del present conveni, a més de totes aquelles funcions que específicament se li encomanen en el conveni específics que el desplegue.  
La Comissió estarà constituïda per dos representants de la Generalitat, un dels quals exercirà la presidència, i dos representants de l'Ajuntament de Villena. Estos membres seran nomenats en el termini d'un mes des de la subscripció del conveni marc.  
Quarta. Interpretació i solució de discrepàncies.  
La interpretació i la solució de discrepàncies que se susciten, tant les relatives al present conveni com el conveni o convenis específics que se subscriguen a l'empara d'este, s'efectuarà de mutu acord entre les parts firmants al si de la Comissió Mixta constituïda segons el que disposa la clàusula anterior.  
Si no hi ha acord, el coneixement de les qüestions litigioses que es deduïsquen de l'execució del present conveni i els successius convenis específics, serà competència de la Sala Contenciosa Administrativa del Tribunal Superior de Justícia de la Comunitat Valenciana.  
Cinquena. Vigència.  
El present conveni marc estarà vigent des de l'1 de gener de 2007 fins al 31 de desembre de 2008. Al seu terme, la Comissió Mixta procedirà a l'avaluació del conveni marc, i es podrà prorrogar amb l'acord previ exprés entre les parts.  
El vicepresident segon del Consell i conseller d'Economia, Hisenda i Ocupació. Gerardo Camps Devesa  
La alcaldessa-presidenta de l'Ajuntament de Villena. Celia Lledó Rico.